สถานีไทรม้า

สถานีไทรม้า (; รหัส: PP07) เป็นสถานีรถไฟฟ้าแบบยกระดับในเส้นทางของรถไฟฟ้ามหานคร สายฉลองรัชธรรม ตั้งอยู่เหนือถนนรัตนาธิเบศร์ในพื้นที่อำเภอเมืองนนทบุรี จังหวัดนนทบุรี

ที่ตั้งของสถานี
ตัวสถานีตั้งอยู่บนถนนรัตนาธิเบศร์ บริเวณซอยตาหรั่งและหมู่บ้านซื่อตรง รัตนาธิเบศร์ ในพื้นที่หมู่ที่ 3 บ้านคลองหลุมมะดัน ตำบลไทรม้า อำเภอเมืองนนทบุรี จังหวัดนนทบุรี

แผนผังสถานี

รายละเอียดของสถานี 
ใช้สีม่วงตกแต่งบริเวณประตูกั้นชานชาลา ป้ายบอกทาง ป้ายชื่อสถานีทั้งบริเวณชานชาลาและบริเวณทางเข้า เพื่อบ่งบอกว่าสถานีในเส้นทางรถไฟฟ้าสายสีม่วง

รูปแบบของสถานี 
เป็นแบบชานชาลาเกาะกลาง มีประตูอัตโนมัติกั้นชานชาลาสูงประมาณ 1.50 เมตร และประกอบด้วยชั้นขายบัตรโดยสารและชานชาลา

ทางเข้า–ออกของสถานี 
 1 ฝั่งขาเข้า ใกล้สถานีบริการน้ำมันบางจากและบริษัทไทรม้า 88 ยานยนต์
 2 ฝั่งขาออก ใกล้หมู่บ้านนราธิป
 3 ฝั่งขาเข้า ใกล้ซอยตาหรั่ง
 4 ฝั่งขาออก ใกล้หมู่บ้านซื่อตรง รัตนาธิเบศร์ และสถานีบริการน้ำมันบางจาก

สิ่งอำนวยความสะดวก 
 ลิฟต์สำหรับผู้พิการ 2 ตัว บริเวณทางขึ้น–ลงสถานีในฝั่งที่ 1 และ 4
 มีทางลาดเชื่อมต่อลิฟต์บริเวณทางขึ้น–ลงสถานีในฝั่งที่ 1 และ 4
 มีบันไดเลื่อนทุกทางขึ้น–ลงของสถานี

เวลาให้บริการ

สถานที่ใกล้เคียง 
สะพานพระนั่งเกล้า
สะพานคู่ขนานสะพานพระนั่งเกล้า

รถโดยสารประจำทาง 
รถเมล์ สาย 134 , สาย 203, สาย 64,สาย 18, สาย 69, สาย 337
รถสองแถวสาย 1024ก (ตลาดนนทบุรี-ตลาดสดเทศบาลเมืองบางบัวทอง)

อ้างอิง

แหล่งข้อมูลอื่น 
 แผนที่จากเว็บไซต์บีอีเอ็ม

ไทรม้า
ไทรม้า
สิ่งก่อสร้างตั้งแต่ พ.ศ. 2559